คือตอนนี้ประจำเดือนเดือนนี้ไม่มาแต่ทำหมันตั้งแต่ปี 58 ปกติประจำเดือนมาทุกเดือนค่ะ ตอนนี้มีอาการปวดหัว เจ็บจี๊ดๆที่นม อยากจะอาเจียน ปวดหลัง ปวดหัว ค่ะซื้อที่ตรวจมาตรวจแล้วขึ้นขีดเดียวค่ะ แบบนี้อาจจะท้องไหมค่ะ
สวัสดีค่ะ การทำหมันในเพศหญิง มีโอกาสที่จะคุมกำเนิดล้มเหลวหรือเกิดการตั้งครรภ์ พบได้เพียง 0.2%จากที่ เล่ามา ประจำเดือนที่ไม่มา อาจมีสาเหตุอื่นๆ นอกจากการตั้งครรภ์ได้แก่ ความเครียด ความเจ็บป่วยอื่นๆ ในร่างกาย ภาวะไข่ไม่ตก กลุ่มอาการพีซีโอ โรคไทรอยด์ทำงานผิดปกติ เป็นต้นแนะนำ ให้รอดูประจำเดือนก่อนนะคะ หากสัปดาห์หน้ายังขาดประจำเดือน แนะนำให้ทดสอบการตั้งครรภ์ซ้ำอีกทีค่ะ หากพบว่าไม่ตั้งครรภ์ และประจำเดือนขาดต่อเนื่อง แนะนำไปพบแพทย์เพื่อตรวจวินิจฉัยโรคนะคะส่วนอาการปวดศีรษะ ร่วมกับอาการอยากอาเจียน น่าจะมีสาเหตุจากอย่างอื่น เช่น ปวดศีรษะแบบเทนชั่น ปวดศีรษะแบบไมเกรน หรือจากสาเหตุอื่นๆแนะนำให้รับประทานยาแก้ปวดเป็นพาราเซตามอล และพักค่ะหากอาการแย่ลง หรือมีอาการอื่นๆ เช่น ไข้ คอแข็ง อาเจียนมากขึ้น ตามัว เป็นต้น ควรไปพบแพทย์เพื่อตรวจวินิจฉัยโรคอีกทีนะคะ